b"\n_START_ARTICLE_\nMoritz Lewitt\n_START_SECTION_\nBiografia\n_START_PARAGRAPH_\nNascut a Posen, Gran Pol\xc3\xb2nia (llavors Regne de Pr\xc3\xbassia), va anar a viure a Berl\xc3\xadn, on hi fou durant molt de temps president del club d'escacs m\xc3\xa9s antic d'Alemanya, el Berliner Schachgesellschaft von 1827. Quan fou reelegit per al c\xc3\xa0rrec el 1904, el club era tamb\xc3\xa9 el m\xc3\xa9s gran del pa\xc3\xads, amb uns 150 socis. El Dr. Lewitt va participar en molts torneigs, b\xc3\xa0sicament a la regi\xc3\xb3 de Berl\xc3\xadn.\n_START_SECTION_\nResultats destacats en competici\xc3\xb3\n_START_PARAGRAPH_\nFou 9\xc3\xa8 a Berl\xc3\xadn 1891 (el campi\xc3\xb3 fou Horatio Caro), fou 4t a Dresden 1892 (7\xc3\xa8 Congr\xc3\xa9s de la DSB, Hauptturnier A, el campi\xc3\xb3 fou Paul Lipke), fou 3r a Kiel 1893 (8\xc3\xa8 Congr\xc3\xa9s de la DSB, Hauptturnier A, el campi\xc3\xb3 fou Hugo S\xc3\xbcchting), empat\xc3\xa0 als llocs 7\xc3\xa8-8\xc3\xa8 a Berl\xc3\xadn 1893 (el campi\xc3\xb3 fou Semion Alap\xc3\xadn), empat\xc3\xa0 als llocs 3r-5\xc3\xa8 a Leipzig 1894 (9\xc3\xa8 Congr\xc3\xa9s de la DSB, Hauptturnier A, el guanyador fou Norman van Lennep)._NEWLINE_Fou 2n, rere Caro, i empat\xc3\xa0 als llocs 5\xc3\xa8-6\xc3\xa8 (el campi\xc3\xb3 fou Theodor von Scheve), en ambd\xc3\xb3s casos a Berl\xc3\xadn 1894; fou 13\xc3\xa8 a Munic 1900 (12\xc3\xa8 DSB\xe2\x80\x93Congress, Hauptturnier A, el campi\xc3\xb3 fou Rudolf Swiderski), fou 2n, rere Ossip Bernstein, a Berl\xc3\xadn 1902; empat\xc3\xa0 als llocs 3r-4t a Coburg 1904 (12\xc3\xa8 DSB\xe2\x80\x93Congress, Hauptturnier B, el campi\xc3\xb3 fou Hans Fahrni). Lewitt guany\xc3\xa0 per davant de Rudolf Spielmann a Berl\xc3\xadn 1904, fou 1r amb Caro al Campionat de Berl\xc3\xadn de 1905, (i guany\xc3\xa0 en Caro a la 6a ronda en una partida important per la hist\xc3\xb2ria de la defensa Caro-Kann), per\xc3\xb2 perd\xc3\xa9 el matx de desempat contra Caro (+3 \xe2\x80\x934 =5), i empat\xc3\xa0 als llocs 7\xc3\xa8-8\xc3\xa8 a Berl\xc3\xadn 1913 (el guanyador fou Erich Cohn).\n_START_SECTION_\nR\xc3\xa0nquing mundial\n_START_PARAGRAPH_\nEl seu millor r\xc3\xa0nquing Elo s'ha estimat en 2458 punts, l'agost de 1895, moment en qu\xc3\xa8 tenia 32 anys d'edat, cosa que el situaria en 67\xc3\xa8 lloc mundial en aquella data. Segons chessmetrics, va ser el 66\xc3\xa8 millor jugador mundial el juliol de 1895."